老子年来, 颇自许、心肠铁石。 尚一点、消磨未尽, 爱花成癖。 懊恼每嫌寒勒住, 丁宁莫被晴烘坼。 柰暄风烈日太无情, 如何得。 张画烛, 频频惜。 凭素手, 轻轻摘。 更几番雨过, 彩云无迹。 今夕不来花下饮, 明朝空向枝头觅。 对残红满院杜鹃啼, 添愁寂。
齿发各蹉跎, 疏慵与病和。 爱花心在否, 见酒兴如何。 年长风情少, 官高俗虑多。 几时红烛下, 闻唱竹枝歌。
红楼梦相关
红楼梦人物
红楼梦典籍